O‘zbekistonda o‘rtacha oylik ish haqi 1,5 million so‘mdan ko‘proqni tashkil etdi. Davlat statistika qo‘mitasining ma’lumotlariga ko‘ra, O‘zbekistonda o‘rtacha oylik ish haqi 1,548 million so‘m yoki 199,5 AQSh dollarini tashkil qildi. Qo‘shni Qozog‘istonda 158 ming 618 tenge yoki 440,8 dollar. Shu bilan birga, Qirg‘iziston aholisi o‘rtacha 15 ming 397 som yoki 222,6 dollar oladi, deya xabar beradi Milliy statistika qo‘mitasi. Turkmaniston poytaxti Ashxobodda o‘rtacha oylik ish haqi 185,72 AQSh dollarini tashkil etadi. Tojikistonda o‘rtacha ish haqi 1 ming 228 somoniy yoki 131,05 dollarga teng.